Decizia Comisiei din 21/05/2021 de declarare a unei concentrări compatibilă cu piaţa comună (Cazul COMP/M.10245 - TA ASSOCIATES / PARTNERS GROUP / UNIT4) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/05/2021 de declarare a unei concentrări compatibilă cu piaţa comună (Cazul COMP/M.10196 - MAGNA / LGE / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 26/05/2021 de declarare a unei concentrări compatibilă cu piaţa comună (Cazul COMP/M.10257 - CLEARLAKE / TA ASSOCIATES / INFOGIX) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 20/05/2021 de declarare a unei concentrări compatibilă cu piaţa comună (Cazul COMP/M.10224 - OTPP / NIKKY INVESTMENTS / LOGOPLASTE) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/05/2021 de declarare a unei concentrări compatibilă cu piaţa comună (Cazul COMP/M.10177 - REPSOL / SUEZ / ECOPLANTA) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 27/05/2021 de declarare a unei concentrări compatibilă cu piaţa comună (Cazul COMP/M.10253 - COLONY CAPITAL / GOLDMAN SACHS / JAPAN JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/05/2021 de declarare a unei concentrări compatibilă cu piaţa comună (Cazul COMP/M.10242 - MELITTA / HUBERT BURDA MEDIA / ROAST MARKET) în temeiul Regulamentului (CE) nr. 139/2004 al Consiliului (Numai textul în limba germană este autentic.)


Decizia Comisiei din 21/05/2021 de declarare a unei concentrări compatibilă cu piaţa comună (Cazul COMP/M.10254 - APAX PARTNERS / RODENSTOCK) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2021/868 a Comitetului politic și de securitate din 20 mai 2021 de prelungire a mandatului șefului misiunii Uniunii Europene de consiliere pentru reforma sectorului securității civile în Ucraina (EUAM Ucraina) (EUAM UKRAINE/1/2021)

text:
                  31.5.2021

                  RO

                  Jurnalul Oficial al Uniunii Europene

                  L 191/2

         DECIZIA (PESC) 2021/868 A COMITETULUI POLITIC ȘI DE SECURITATE
         din 20 mai 2021
         de prelungire a mandatului șefului misiunii Uniunii Europene de consiliere pentru reforma sectorului securității civile în Ucraina (EUAM Ucraina) (EUAM UKRAINE/1/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2014/486/PESC a Consiliului din 22 iulie 2014 privind misiunea Uniunii Europene de consiliere pentru reforma sectorului securității civile în Ucraina (EUAM Ucraina) (1), în special articolul 7 alineatul (1),
         întrucât:

                     (1)

                     În temeiul Deciziei 2014/486/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice asupra misiunii Uniunii Europene de consiliere pentru reforma sectorului securității civile în Ucraina (EUAM Ucraina), inclusiv decizia de numire a unui șef al misiunii.

                     (2)

                     La 4 iunie 2019, COPS a adoptat Decizia (PESC) 2019/992 (2), prin care domnul Antti HARTIKAINEN a fost numit în calitatea de șef al misiunii pentru perioada 1 iulie 2019-30 iunie 2020.

                     (3)

                     La 8 iunie 2020, Consiliul a adoptat Decizia (PESC) 2020/754 (3) de prelungire a mandatului domnului Antti HARTIKAINEN în calitatea de șef al misiunii EUAM Ucraina până la 31 mai 2021.

                     (4)

                     La 20 mai 2021, Consiliul a adoptat Decizia (PESC) 2021/813 (4) de prelungire a mandatului EUAM Ucraina până la 31 mai 2024.

                     (5)

                     Înaltul Reprezentant al Uniunii pentru afaceri externe și politica de securitate a propus prelungirea mandatului domnului Antti HARTIKAINEN în calitatea de șef al misiunii EUAM Ucraina, pentru perioada 1 iunie 2021-31 mai 2022,

               ADOPTĂ PREZENTA DECIZIE:

            Articolul 1
            Mandatul domnului Antti HARTIKAINEN în calitatea de șef al misiunii Uniunii Europene de consiliere pentru reforma sectorului securității civile în Ucraina (EUAM Ucraina) se prelungește până la 31 mai 2022.

            Articolul 2
            Prezenta decizie intră în vigoare la data adoptării.
            Se aplică de la 1 iunie 2021.

            Adoptată la Bruxelles, 20 mai 2021.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 217, 23.7.2014, p. 42.

            (2)  Decizia (PESC) 2019/992 a Comitetului politic și de securitate din 4 iunie 2019 privind numirea șefului misiunii Uniunii Europene de consiliere pentru reforma sectorului securității civile în Ucraina (EUAM Ucraina) (EUAM Ukraine/1/2019) (JO L 160, 18.6.2019, p. 24).

            (3)  Decizia (PESC) 2020/754 a Consiliului din 8 iunie 2020 de prelungire a mandatului șefului misiunii Uniunii Europene de consiliere pentru reforma sectorului securității civile în Ucraina (EUAM Ucraina) (JO L 179 I, 9.6.2020, p. 1).

            (4)  Decizia (PESC) 2021/813 a Consiliului din 20 mai 2021 de modificare a Deciziei 2014/486/PESC privind misiunea Uniunii Europene de consiliere pentru reforma sectorului securității civile în Ucraina (EUAM Ucraina) (JO L 180, 21.5.2021, p. 149).


title: Decizia (UE) 2021/874 a Băncii Centrale Europene din 26 mai 2021 de modificare a Deciziei (UE) 2019/1743 privind remunerarea deținerilor de rezerve excedentare şi a anumitor depozite (BCE/2021/25)

text:
                  31.5.2021

                  RO

                  Jurnalul Oficial al Uniunii Europene

                  L 191/43

         DECIZIA (UE) 2021/874 A BĂNCII CENTRALE EUROPENE
         din 26 mai 2021
         de modificare a Deciziei (UE) 2019/1743 privind remunerarea deținerilor de rezerve excedentare şi a anumitor depozite (BCE/2021/25)
         CONSILIUL GUVERNATORILOR BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 127 alineatul (2) prima liniuță,
         având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță și articolele 17-19,
         întrucât:

                     (1)

                     Decizia de punere în aplicare C(2021) 2502 final a Comisiei din 14 aprilie 2021 de instituire a măsurilor necesare pentru administrarea operațiunilor de împrumut în temeiul Deciziei (UE, Euratom) 2020/2053 a Consiliului și pentru operațiunile de creditare legate de împrumuturile acordate în conformitate cu articolul 15 din Regulamentul (UE) 2021/241 al Parlamentului European și al Consiliului (1) prevede, printre altele, administrarea operațiunilor de împrumut în contextul NextGenerationEU, care a fost adoptată pentru a finanța inițiativele de redresare în urma crizei provocate de pandemia de COVID-19, facilitând în același timp tranziția verde și digitală a economiei Uniunii.

                     (2)

                     Consiliul guvernatorilor consideră că deținerile de numerar în scop prudențial care sunt menținute într-un cont dedicat deschis la Banca Centrală Europeană (BCE) în conformitate cu articolul 13 alineatul (2) din Decizia de punere în aplicare C(2021) 2502 final ar trebui să fie exceptate de la ratele negative ale dobânzii.

                     (3)

                     În conformitate cu articolul 22 din Decizia de punere în aplicare C(2021) 2502 final, operațiunile de împrumut, de gestionare a datoriei și de creditare din cadrul NextGenerationEU nu vor fi puse în aplicare până la data intrării în vigoare a Deciziei (UE, Euratom) 2020/2053 a Consiliului. Cu toate acestea, întrucât se preconizează că operațiunile de împrumut, de gestionare a datoriei și de creditare din cadrul NextGenerationEU vor începe în iunie 2021, este necesară pregătirea cadrului juridic al BCE pentru o astfel de punere în aplicare și, prin urmare, este oportun să se modifice Decizia (UE) 2019/1743 (BCE/2019/31) înainte de data intrării în vigoare a Deciziei (UE, Euratom) 2020/2053 a Consiliului, pentru a se prevedea astfel de derogări. Prin urmare, prezenta decizie ar trebui să intre în vigoare fără întârziere.

                     (4)

                     Prin urmare, Decizia (UE) 2019/1743 (BCE/2019/31) ar trebui modificată în mod corespunzător,

               ADOPTĂ PREZENTA DECIZIE:

            Articolul 1
            Modificare
            Articolul 2 din Decizia (UE) 2019/1743 (BCE/2019/31) se înlocuiește cu textul următor:

                  „Articolul 2
                  Remunerarea anumitor depozite păstrate la BCE

                     (1)   Conturile deschise la BCE în conformitate cu Decizia BCE/2003/14 a Băncii Centrale Europene (*1), Decizia BCE/2010/31 a Băncii Centrale Europene (*2), Decizia BCE/2010/17 a Băncii Centrale Europene (*3) și Regulamentul (UE) 2020/672 al Consiliului (*4) continuă să fie remunerate la rata dobânzii pentru facilitatea de depozit. Totuși, atunci când trebuie păstrate depozite în acele conturi anterior datei la care trebuie efectuată o plată conform normelor legale sau contractuale aplicabile facilității relevante, acele depozite sunt remunerate pe parcursul respectivei perioade anterioare la 0 % sau la rata dobânzii pentru facilitatea de depozit, fiind aleasă cea mai mare dintre cele două.

                     (2)   Contul dedicat menținut la BCE în conformitate cu articolul 13 alineatul (2) din Decizia de punere în aplicare C(2021) 2502 final a Comisiei din 14 aprilie 2021 de instituire a măsurilor necesare pentru administrarea operațiunilor de împrumut în temeiul Deciziei (UE, Euratom) 2020/2053 a Consiliului și pentru operațiunile de creditare legate de împrumuturile acordate în conformitate cu articolul 15 din Regulamentul (UE) 2021/241 al Parlamentului European și al Consiliului (*5) în scopul deținerilor de numerar în scop prudențial menționate la articolul respectiv este remunerat la 0 % sau la rata dobânzii pentru facilitatea de depozit, fiind aleasă cea mai mare dintre cele două, cu excepția cazului în care valoarea agregată a depozitelor deținute în acel cont dedicat depășește 20 de miliarde EUR, când suma excedentară este remunerată la rata dobânzii pentru facilitatea de depozit.

            Articolul 2
            Intrare în vigoare
            Prezenta decizie intră în vigoare în ziua următoare publicării în Jurnalul Oficial al Uniunii Europene.

            Adoptată la Frankfurt pe Main, 26 mai 2021.

                  Pentru Consiliul guvernatorilor BCE

                  Președintele BCE

               Christine LAGARDE

            (1)  C(2021) 2502 final.


title: Decizia (UE) 2021/878 a Consiliului din 26 mai 2021 de numire a unui membru, propus de Republica Federală Germania, în Comitetul Regiunilor

text:
                  1.6.2021

                  RO

                  Jurnalul Oficial al Uniunii Europene

                  L 192/13

         DECIZIA (UE) 2021/878 A CONSILIULUI
         din 26 mai 2021
         de numire a unui membru, propus de Republica Federală Germania, în Comitetul Regiunilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 305,
         având în vedere Decizia (UE) 2019/852 a Consiliului din 21 mai 2019 cu privire la stabilirea componenței Comitetului Regiunilor (1),
         având în vedere propunerea guvernului german,
         întrucât:

                     (1)

                     În temeiul articolului 300 alineatul (3) din tratat, Comitetul Regiunilor este format din reprezentanți ai colectivităților regionale și locale care sunt fie titularii unui mandat electoral în cadrul unei autorități regionale sau locale, fie răspund din punct de vedere politic în fața unei adunări alese.

                     (2)

                     La 10 decembrie 2019, Consiliul a adoptat Decizia (UE) 2019/2157 (2) de numire a membrilor și supleanților în cadrul Comitetului Regiunilor pentru perioada 26 ianuarie 2020-25 ianuarie 2025.

                     (3)

                     Un loc de membru în Comitetul Regiunilor a devenit vacant ca urmare a demisiei dlui Florian HERRMANN.

                     (4)

                     Guvernul german a propus-o pe dna Melanie HUML, reprezentantă a unei colectivități regionale executive care este titulara unui mandat electoral (Staatsministerin, Bayerische Staatsregierung), în calitatea de membru în Comitetul Regiunilor pentru durata rămasă a mandatului actual, care se încheie la 25 ianuarie 2025,

               ADOPTĂ PREZENTA DECIZIE:

            Articolul 1
            Dna Melanie HUML, reprezentantă a unei colectivități regionale executive care este titulara unui mandat electoral (Staatsministerin, Bayerische Staatsregierung), este numită în calitatea de membru în Comitetul Regiunilor pentru durata rămasă a mandatului actual, care se încheie la 25 ianuarie 2025.

            Articolul 2
            Prezenta decizie intră în vigoare la data adoptării.

            Adoptată la Bruxelles, 26 mai 2021.

                  Pentru Consiliu

                  Președintele

               M. do C. ANTUNES

            (1)  JO L 139, 27.5.2019, p. 13.

            (2)  Decizia (UE) 2019/2157 a Consiliului din 10 decembrie 2019 de numire a membrilor și a supleanților în cadrul Comitetului Regiunilor pentru perioada 26 ianuarie 2020-25 ianuarie 2025 (JO L 327, 17.12.2019, p. 78).


title: Decizia (UE) 2021/885 a Parlamentului European și a Consiliului din 20 mai 2021 privind mobilizarea Fondului de solidaritate al Uniunii Europene în vederea acordării de asistență Greciei și Franței în legătură cu catastrofele naturale, precum și Albaniei, Austriei, Belgiei, Cehiei, Croației, Estoniei, Franței, Germaniei, Greciei, Irlandei, Italiei, Letoniei, Lituaniei, Luxemburgului, Muntenegrului, Portugaliei, României, Serbiei, Spaniei și Ungariei în legătură cu o situație de urgență de sănătate publică

text:
                  2.6.2021

                  RO

                  Jurnalul Oficial al Uniunii Europene

                  L 194/40

         DECIZIA (UE) 2021/885 A PARLAMENTULUI EUROPEAN ȘI A CONSILIULUI
         din 20 mai 2021
         privind mobilizarea Fondului de solidaritate al Uniunii Europene în vederea acordării de asistență Greciei și Franței în legătură cu catastrofele naturale, precum și Albaniei, Austriei, Belgiei, Cehiei, Croației, Estoniei, Franței, Germaniei, Greciei, Irlandei, Italiei, Letoniei, Lituaniei, Luxemburgului, Muntenegrului, Portugaliei, României, Serbiei, Spaniei și Ungariei în legătură cu o situație de urgență de sănătate publică
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (1), în special articolul 4 alineatul (3),
         având în vedere Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii d e noi resurse proprii (2), în special punctul 10,
         având în vedere propunerea Comisiei Europene,
         întrucât:

                     (1)

                     Obiectivul Fondului de solidaritate al Uniunii Europene („fondul”) este de a permite Uniunii să răspundă într-un mod rapid, eficient și flexibil situațiilor de urgență astfel încât să își exprime solidaritatea față de populația din regiunile afectate de catastrofe naturale majore sau regionale sau de o situație de urgență majoră de sănătate publică.

                     (2)

                     Fondul nu trebuie să depășească plafoanele prevăzute la articolul 9 din Regulamentul (UE, Euratom) 2020/2093 al Consiliului (3). În conformitate cu articolul 9 alineatul (2) și cu articolul 9 alineatul (4) din regulamentul respectiv, suma maximă care poate fi mobilizată de fond din alocarea pentru 2021 până la 1 septembrie 2021 este de 477 543 750 EUR. În conformitate cu articolul 4a alineatul (4) din Regulamentul (CE) nr. 2012/2002, suma de 50 000 000 EUR a fost deja înscrisă în bugetul general pentru exercițiul financiar 2021 (în angajamente și plăți) pentru plățile în avans. În plus, o sumă de 47 981 598 EUR din alocarea pentru 2020 nu a fost utilizată până la sfârșitul anului respectiv și este reportată în 2021. Prin urmare, suma maximă disponibilă în cadrul FSUE în acest moment în 2021 este de 525 525 348 EUR, sumă suficientă pentru a acoperi nevoile în temeiul prezentei decizii.

                     (3)

                     La 29 octombrie 2020, Grecia a depus o cerere de mobilizare a fondului, ca urmare a inundațiilor din august 2020 din Sterea Ellada.

                     (4)

                     La 9 decembrie 2020, Grecia a depus o cerere de mobilizare a fondului, ca urmare a daunelor cauzate de ciclonul Ianos în septembrie 2020, care a afectat regiunile Ionia Nisia, Sterea Ellada, Ditiki Ellada, Tesalia și Peloponnisos.

                     (5)

                     La 22 ianuarie 2021, Grecia a depus o cerere de mobilizare a fondului, în urma cutremurului din octombrie 2020 care a afectat insulele Samos, Ikaria și Chios.

                     (6)

                     La 21 decembrie 2020, Franța a depus o cerere de mobilizare a fondului, ca urmare a daunelor cauzate de furtuna Alex în regiunea Provence-Alpes-Côtes d’Azur în octombrie 2020.

                     (7)

                     Până la 24 iunie 2020, Albania, Austria, Belgia, Cehia, Croația, Estonia, Franța, Germania, Grecia, Irlanda, Italia, Letonia, Lituania, Luxemburg, Muntenegru, Portugalia, România, Serbia, Spania și Ungaria au depus cereri de mobilizare a fondului în legătură cu situația de urgență majoră de sănătate publică provocată de pandemia de COVID-19 la începutul anului 2020.

                     (8)

                     Cererile statelor respective îndeplinesc condițiile de acordare a unei contribuții financiare din fond, astfel cum se prevede la articolul 4 din Regulamentul (CE) nr. 2012/2002.

                     (9)

                     Prin urmare, fondul ar trebui mobilizat pentru a oferi o contribuție financiară Greciei și Franței în legătură cu catastrofele naturale, precum și Albaniei, Austriei, Belgiei, Cehiei, Estoniei, Franței, Germaniei, Greciei, Irlandei, Italiei, Letoniei, Lituaniei, Luxemburgului, Muntenegrului, Portugaliei, României, Serbiei, Spaniei și Ungariei în legătură cu situația de urgență majoră de sănătate publică.

                     (10)

                     În cazul Croației, deoarece avansul plătit deja depășește valoarea finală a ajutorului, nu mai este necesară mobilizarea unei sume suplimentare, iar avansul plătit în mod necuvenit va fi recuperat în conformitate cu articolul 4a din Regulamentul (CE) nr. 2012/2002.

                     (11)

                     Pentru a se reduce la minimum perioada necesară pentru mobilizarea fondului, prezenta decizie trebuie să se aplice de la data adoptării,

               ADOPTĂ PREZENTA DECIZIE:

            Articolul 1
            În cadrul bugetului general al Uniunii pentru exercițiul financiar 2021, se mobilizează din Fondul de solidaritate al Uniunii Europene următoarele sume în credite de angajament și de plată în legătură cu catastrofele naturale:

                        (a)

                        suma de 3 300 100 EUR se acordă Greciei în legătură cu inundațiile din Sterea Ellada, inclusiv suma de 330 010 EUR cu titlu de plată în avans;

                        (b)

                        suma de 21 588 519 EUR se acordă Greciei în legătură cu ciclonul Ianos, inclusiv suma de 2 158 852 EUR cu titlu de plată în avans;

                        (c)

                        suma de 2 531 301 EUR se acordă Greciei în legătură cu cutremurul din insulele Samos, Chios și Ikaria, inclusiv suma de 253 131 EUR cu titlu de plată în avans;

                        (d)

                        suma de 59 325 000 EUR se acordă Franței în legătură cu furtuna Alex, inclusiv suma de 5 932 500 EUR cu titlu de plată în avans.

            Articolul 2
            În cadrul bugetului general al Uniunii pentru exercițiul financiar 2021, se mobilizează din Fondul de solidaritate al Uniunii Europene următoarele sume în credite de angajament și de plată în legătură cu o situație de urgență majoră de sănătate publică:

                        (a)

                        suma de 905 271 EUR se acordă Albaniei;

                        (b)

                        suma de 31 755 580 EUR se acordă Austriei;

                        (c)

                        suma de 37 298 777 EUR se acordă Belgiei;

                        (d)

                        suma de 17 373 205 EUR se acordă Cehiei;

                        (e)

                        suma de 3 588 755 EUR se acordă Estoniei;

                        (f)

                        suma de 91 365 053 EUR se acordă Franței;

                        (g)

                        suma de 13 648 386 EUR se acordă Germaniei;

                        (h)

                        suma de 3 994 022 EUR se acordă Greciei;

                        (i)

                        suma de 13 136 857 EUR se acordă Ungariei;

                        (j)

                        suma de 20 480 330 EUR se acordă Irlandei;

                        (k)

                        suma de 76 271 930 EUR se acordă Italiei;

                        (l)

                        suma de 1 177 677 EUR se acordă Letoniei;

                        (m)

                        suma de 2 828 291 EUR se acordă Lituaniei;

                        (n)

                        suma de 2 857 025 EUR se acordă Luxemburgului;

                        (o)

                        suma de 199 505 EUR se acordă Muntenegrului;

                        (p)

                        suma de 18 039 670 EUR se acordă Portugaliei;

                        (q)

                        suma de 13 926 870 EUR se acordă României;

                        (r)

                        suma de 11 968 276 EUR se acordă Serbiei;

                        (s)

                        suma de 36 639 441 EUR se acordă Spaniei.

            Articolul 3
            Prezenta decizie intră în vigoare la data publicării în Jurnalul Oficial al Uniunii Europene.

            Se aplică de la 20 mai 2021.
            Adoptată la Bruxelles, 20 mai 2021.

                  Pentru Parlamentul European

                  Președintele

               D. M. SASSOLI

                  Pentru Consiliu

                  Președintele

               A. P. ZACARIAS

            (1)  JO L 311, 14.11.2002, p. 3.

            (2)  JO L 433 I, 22.12.2020, p. 28.

            (3)  Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).


title: Decizia (UE) 2021/886 a Parlamentului European și a Consiliului din 20 mai 2021 privind mobilizarea Fondului european de ajustare la globalizare în urma unei cereri din partea Estoniei – EGF/2020/002 EE/Estonia Tourism

text:
                  2.6.2021

                  RO

                  Jurnalul Oficial al Uniunii Europene

                  L 194/43

         DECIZIA (UE) 2021/886 A PARLAMENTULUI EUROPEAN ȘI A CONSILIULUI
         din 20 mai 2021
         privind mobilizarea Fondului european de ajustare la globalizare în urma unei cereri din partea Estoniei – EGF/2020/002 EE/Estonia Tourism
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
         având în vedere Acordul interinstituțional din 16 decembrie 2020 dintre Parlamentul European, Consiliul Uniunii Europene și Comisia Europeană privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii (2), în special punctul 9,
         având în vedere propunerea Comisiei Europene,
         întrucât:

                     (1)

                     Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară activități independente a căror activitate a încetat în urma unor schimbări structurale majore intervenite în practicile comerciale mondiale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, și să le acorde asistență în procesul de reintegrare pe piața muncii.

                     (2)

                     FEG nu trebuie să depășească un cuantum anual maxim de 186 de milioane EUR (la prețurile din 2018), astfel cum se prevede la articolul 8 alineatul (1) din Regulamentul (UE, Euratom) 2020/2093 al Consiliului (3).

                     (3)

                     La 12 noiembrie 2020, Estonia a depus o cerere de mobilizare a FEG în ceea ce privește disponibilizările și încetările de activitate (denumite în continuare „disponibilizări”) din industria turismului, definită prin sectoarele economice clasificate în nomenclatorul statistic al activităților economice din Comunitatea Europeană („NACE Rev. 2”) diviziunile 45 (Servicii de comerț cu ridicata și cu amănuntul și repararea autovehiculelor și a motocicletelor), 49 (Transporturi terestre și transporturi prin conducte), 50 (Transporturi pe apă), 51 (Transport aerian), 52 (Antrepozitare și activități auxiliare de transport), 55 (Cazare), 56 (Restaurante), 74 (Alte activități specializate, științifice și tehnice), 77 (Activități de închiriere și leasing), 79 (Activitățile agențiilor de turism, tur-operatorilor, servicii de rezervare și activități asociate), 90 (Activități creative, artistice și de spectacol), 91 (Activități ale bibliotecilor, arhivelor, muzeelor și alte activități culturale), 92 (Jocuri de noroc și pariuri), 93 (Activități sportive și recreative) în Estonia. Republica Estonia este o unitate din Nomenclatorul unităților teritoriale de statistică („NUTS”) (4) de nivel 2. Cererea a fost completată cu informații suplimentare furnizate în conformitate cu articolul 8 alineatul (3) din Regulamentul (UE) nr. 1309/2013. Aceasta îndeplinește condițiile pentru stabilirea sumei contribuției financiare din partea FEG, prevăzute la articolul 13 din Regulamentul (UE) nr. 1309/2013.

                     (4)

                     În conformitate cu articolul 4 alineatul (2) din Regulamentul (UE) nr. 1309/2013, cererea Estoniei se consideră admisibilă, deoarece disponibilizările au repercusiuni grave asupra ocupării forței de muncă și asupra economiei naționale.

                     (5)

                     Prin urmare, FEG ar trebui mobilizat pentru a se acorda o contribuție financiară în valoare de 4 474 480 EUR, ca urmare a cererii depuse de Estonia.

                     (6)

                     Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării,

               ADOPTĂ PREZENTA DECIZIE:

            Articolul 1
            În cadrul bugetului general al Uniunii pentru exercițiul financiar 2021, se mobilizează Fondul european de ajustare la globalizare pentru a se furniza cuantumul de 4 474 480 EUR, sub formă de credite de angajament și credite de plată.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 20 mai 2021.

            Adoptată la Bruxelles, 20 mai 2021.

                  Pentru Parlamentul European

                  Președintele

               D. M. SASSOLI

                  Pentru Consiliu

                  Președintele

               A. P. ZACARIAS

            (1)  JO L 347, 20.12.2013, p. 855.

            (2)  JO L 433 I, 22.12.2020, p. 29.

            (3)  Regulamentul (UE, Euratom) 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021-2027 (JO L 433 I, 22.12.2020, p. 11).

            (4)  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).


Decizia Comisiei din 21/05/2021 de declarare a unei concentrări compatibilă cu piaţa comună (Cazul COMP/M.10266 - ASTORG ASSET MANAGEMENT / CORIALIS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 24/03/2021 de declarare a unei concentrări compatibilă cu piaţa comună (Cazul COMP/M.10087 - PROXIMUS / NEXUS INFRASTRUCTURE / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 28/05/2021 de declarare a unei concentrări compatibilă cu piaţa comună (Cazul COMP/M.10228 - ADVENT / MONDIAL RELAY) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 26/10/2020 de declarare a unei concentrări compatibilă cu piaţa comună (Cazul COMP/M.9695 - LVMH / TIFFANY) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 22/04/2021 de declarare a unei concentrări compatibilă cu piaţa comună (Cazul COMP/M.10222 - CDPQ / TELEFÓNICA / FIBRASIL JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 06/05/2021 de declarare a unei concentrări compatibilă cu piaţa comună (Cazul COMP/M.10233 - CLEARLAKE / TA ASSOCIATES / CHARLESBANK / IVANTI) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2021/904 a Consiliului din 3 iunie 2021 de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind Declarația de independență a Kosovo.) (EULEX KOSOVO)

text:
                  4.6.2021

                  RO

                  Jurnalul Oficial al Uniunii Europene

                  L 197/114

         DECIZIA (PESC) 2021/904 A CONSILIULUI
         din 3 iunie 2021
         de modificare a Acțiunii comune 2008/124/PESC
         privind misiunea Uniunii Europene de sprijinire a supremației legii în Kosovo (*) (EULEX KOSOVO)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 4 februarie 2008, Consiliul a adoptat Acțiunea comună 2008/124/PESC (1).

                     (2)

                     La 11 iunie 2020, Consiliul a adoptat Decizia (PESC) 2020/792 (2) prin care se modifică Acțiunea comună 2008/124/PESC și se prelungește misiunea până la 14 iunie 2021.

                     (3)

                     În contextul revizuirii strategice a EULEX KOSOVO, Comitetul politic și de securitate (COPS) a convenit că misiunea ar trebui să se prelungească până la 14 iunie 2023 și că, sarcina de a furniza sprijin operațional pentru dialogul facilitat de UE ar trebui să fie transferată biroului Uniunii Europene din Kosovo până la 31 decembrie 2022.

                     (4)

                     Nicio dispoziție a prezentei decizii nu ar trebui înțeleasă ca aducând atingere independenței și autonomiei judecătorilor și procurorilor care participă la procedurile judiciare în contextul EULEX KOSOVO.

                     (5)

                     Datorită naturii speciale a activităților EULEX KOSOVO în sprijinul procedurilor judiciare strămutate într-un stat membru, este oportun să se identifice în prezenta decizie valoarea preconizată să acopere sprijinul pentru procedurile judiciare strămutate și să se asigure execuția acelei părți din buget prin intermediul unui grant.

                     (6)

                     Acțiunea comună 2008/124/PESC ar trebui să fie modificată în mod corespunzător.

                     (7)

                     EULEX KOSOVO se va derula în contextul unei situații care s-ar putea deteriora și ar putea împiedica realizarea obiectivelor acțiunii externe a Uniunii prevăzute la articolul 21 din tratat,

               ADOPTĂ PREZENTA DECIZIE:

            Articolul 1
            Acțiunea comună 2008/124/PESC se modifică după cum urmează:

                        1.

                        La articolul 3 se adaugă următoarea teză:
                        „Sarcina de a furniza sprijin operațional pentru dialogul facilitat de UE se transferă biroului Uniunii Europene din Kosovo până la 31 decembrie 2022.”

                        2.

                        Articolul 16 se modifică după cum urmează:

                                    (a)

                                    la alineatul (1), se adaugă următoarele paragrafe:
                                    „Valoarea de referință financiară destinată acoperirii cheltuielilor aferente EULEX KOSOVO în perioada 15 iunie 2021-14 iunie 2023 este de 173 693 683 EUR. Din valoarea menționată, valoarea destinată să acopere cheltuielile EULEX KOSOVO aferente punerii în aplicare a mandatului său în Kosovo este de 57 900 000 EUR, iar valoarea destinată să acopere sprijinul pentru procedurile judiciare strămutate într-un stat membru este de 115 793 683 EUR.
                                    Comisia semnează un acord de grant cu un operator de registru care acționează în numele unui registru responsabil pentru administrarea procedurilor judiciare strămutate pentru suma de 115 793 683 EUR. Normele privind granturile prevăzute în Regulamentul (UE, Euratom) 2018/1046 al Parlamentului European și al Consiliului (*1) se aplică acordului de grant.
                                    Valoarea de referință financiară destinată EULEX KOSOVO pentru perioada următoare se decide de către Consiliu.

                                       (*1)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).”;"

                                    (b)

                                    alineatul (4) se înlocuiește cu următorul text:

                                       „(4)   Cu excepția valorilor menționate la alineatul (1), aferente sprijinului pentru procedurile judiciare strămutate într-un stat membru, EULEX KOSOVO răspunde de execuția financiară a bugetului misiunii. În acest scop, EULEX KOSOVO semnează un acord cu Comisia.”

                        3.

                        La articolul 20, al doilea paragraf, prima teză se înlocuiește cu următorul text:
                        „Aceasta expiră la 14 iunie 2023.”

            Articolul 2
            Prezenta decizie intră în vigoare la data adoptării.

            Adoptată la Luxemburg, 3 iunie 2021.

                  Pentru Consiliu

                  Președintele

               P. N. SANTOS

            (*)  Această denumire nu aduce atingere pozițiilor privind statutul și este conformă cu RCSONU 1244 (1999), precum și cu Avizul CIJ privind Declarația de independență a Kosovo.

            (1)  Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo, EULEX KOSOVO (JO L 42, 16.2.2008, p. 92).

            (2)  Decizia (PESC) 2020/792 a Consiliului din 11 iunie 2020 de modificare a Acțiunii comune 2008/124/PESC privind misiunea Uniunii Europene de sprijinire a supremației legii în Kosovo (EULEX KOSOVO) (JO L 193, 17.6.2020, p. 9).


title: Decizia (PESC) 2021/908 a Consiliului din 4 iunie 2021 de modificare a Deciziei 2012/642/PESC privind măsuri restrictive având în vedere situația din Belarus

text:
                  4.6.2021

                  RO

                  Jurnalul Oficial al Uniunii Europene

                  LI 197/3

         DECIZIA (PESC) 2021/908 A CONSILIULUI
         din 4 iunie 2021
         de modificare a Deciziei 2012/642/PESC privind măsuri restrictive având în vedere situația din Belarus
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 15 octombrie 2012, Consiliul a adoptat Decizia 2012/642/PESC (1) privind măsuri restrictive împotriva Belarus.

                     (2)

                     La 24 și 25 mai 2021, Consiliul European a adoptat concluzii în care a condamnat cu fermitate aterizarea forțată a unui zbor Ryanair la Minsk, Belarus, la 23 mai 2021, prin care a fost pusă în pericol siguranța aviației, precum și reținerea de către autoritățile din Belarus a jurnalistului Raman Pratasevici și a Sofiei Sapega. Consiliul European a solicitat Consiliului să adopte măsurile necesare pentru a interzice survolarea spațiului aerian al Uniunii de către companiile aeriene din Belarus și pentru a împiedica accesul curselor aeriene operate de aceste companii la aeroporturile din Uniune.

                     (3)

                     Având în vedere gravitatea incidentului menționat, Consiliul a stabilit că statele membre ar trebui să refuze oricărei aeronave operate de transportatori aerieni din Belarus, inclusiv transportatori aerieni comerciali, permisiunea de a ateriza pe teritoriul lor, de a decola de pe acesta sau de a-l survola.

                     (4)

                     Sunt necesare acțiuni suplimentare din partea Uniunii pentru a pune în aplicare măsura respectivă.

                     (5)

                     Prin urmare, Decizia 2012/642/PESC ar trebui să fie modificată în consecință,

               ADOPTĂ PREZENTA DECIZIE:

            Articolul 1
            Se introduce următorul articol în Decizia 2012/642/PESC:

                  „Articolul 2a

                     (1)   Statele membre refuză oricărei aeronave operate de transportatori aerieni din Belarus, inclusiv transportatori aerieni comerciali, permisiunea de a ateriza pe teritoriul lor, de a decola de pe acesta sau de a-l survola, în conformitate cu normele lor naționale și dreptul lor intern și în concordanță cu dreptul internațional, în special cu acordurile relevante în domeniul aviației civile internaționale.

                     (2)   Alineatul (1) nu se aplică în cazul unei aterizări de urgență sau al unei survolări de urgență.

                     (3)   Alineatul (1) nu se aplică în cazul în care statul membru sau statele membre în cauză stabilesc că o aterizare, decolare sau survolare este necesară în scopuri umanitare sau în alte scopuri compatibile cu obiectivele prezentei decizii. Într-un astfel de caz, statul membru sau statele membre respective informează celelalte state membre și Comisia.”

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 4 iunie 2021.

                  Pentru Consiliu

                  Președintele

               A. P. ZACARIAS

            (1)  Decizia 2012/642/PESC a Consiliului din 15 octombrie 2012 privind măsuri restrictive având în vedere situația din Belarus (JO L 285, 17.10.2012, p. 1).


Decizia Comisiei din 30/07/2019 de declarare a unei concentrări compatibilă cu piaţa comună (Cazul COMP/M.9425 - Genstar Capital Partners LLC / TA Associates, L.P. / GS Topco LP) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia Consiliului din 3 septembrie 2019 de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2019

text:
                  6.9.2019

                  RO

                  Jurnalul Oficial al Uniunii Europene

                  C 302/4

         DECIZIA CONSILIULUI
         din 3 septembrie 2019
         de adoptare a poziției Consiliului privind proiectul de buget rectificativ nr. 3 al Uniunii Europene pentru exercițiul financiar 2019
         (2019/C 302/04)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
         având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (1), în special articolul 44,
         întrucât:

                     —

                     bugetul Uniunii pentru exercițiul financiar 2019 a fost adoptat definitiv la 12 decembrie 2018 (2),

                     —

                     la 22 mai 2019, Comisia a înaintat o propunere care conținea proiectul de buget rectificativ nr. 3 la bugetul general pentru exercițiul financiar 2019,

               ADOPTĂ PREZENTA DECIZIE:

            Articol unic
            Poziția Consiliului privind proiectul de buget rectificativ nr. 3 al Uniunii Europene pentru exercițiul financiar 2019 a fost adoptată la 3 septembrie 2019.
            Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

            Adoptată la Bruxelles, 3 septembrie 2019.

                  Pentru Consiliu

                  Președintele

               T. TUPPURAINEN

            (1)  JO L 193, 30.7.2018, p. 1.

            (2)  JO L 67, 7.3.2019, p. 1.


Decizia Comisiei din 02/09/2019 de declarare a unei concentrări compatibilă cu piaţa comună (Cazul COMP/M.9482 - Comcast Corporation / SK Telecom Co., Ltd / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 23/07/2019 de declarare a unei concentrări compatibilă cu piaţa comună (Cazul COMP/M.9389 - Porsche Holding Gesellschaft m.b.H. / SIVA – Sociedade de Importação de Veículos Automóveis, S.A./Soauto – SGPS, S.A.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 27/08/2019 de declarare a unei concentrări compatibilă cu piaţa comună (Cazul COMP/M.9457 - Next Alt SARL / Sotheby's) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE, Euratom) 2019/1568 a Consiliului din 16 septembrie 2019 de numire a unui membru, propus de Regatul Danemarcei, în cadrul Comitetului Economic și Social European

text:
                  20.9.2019

                  RO

                  Jurnalul Oficial al Uniunii Europene

                  L 242/1

         DECIZIA (UE, Euratom) 2019/1568 A CONSILIULUI
         din 16 septembrie 2019
         de numire a unui membru, propus de Regatul Danemarcei, în cadrul Comitetului Economic și Social European
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 302,
         având în vedere Tratatul de instituire a Comunității Europene a Energiei Atomice, în special articolul 106a,
         având în vedere propunerea guvernului danez,
         având în vedere avizul Comisiei Europene,
         întrucât:

                     (1)

                     La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020. La 25 mai 2016, prin Decizia (UE, Euratom) 2016/848 a Consiliului (3), dl Mikkel DALSGAARD a fost înlocuit de dl Klaus MATTHIESEN în calitatea de membru. La 20 martie 2018, prin Decizia (UE, Euratom) 2018/488 a Consiliului (4), dl Klaus MATTHIESEN a fost înlocuit de dl Thomas HOELGAARD în calitatea de membru.

                     (2)

                     Un loc de membru în cadrul Comitetului Economic și Social European a devenit vacant ca urmare a încetării mandatului dlui Thomas HOELGAARD,

               ADOPTĂ PREZENTA DECIZIE:

            Articolul 1
            Este numită în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020:

                        —

                        dna Tina CHRISTENSEN, Vice president at United Federation of Danish Workers.

            Articolul 2
            Prezenta decizie intră în vigoare la data adoptării.

            Adoptată la Bruxelles, 16 septembrie 2019.

                  Pentru Consiliu

                  Președintele

               T. TUPPURAINEN

            (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

            (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).

            (3)  Decizia (UE, Euratom) 2016/848 a Consiliului din 25 mai 2016 de numire a unui membru, propus de Regatul Danemarcei, în cadrul Comitetului Economic și Social European (JO L 141, 28.5.2016, p. 78).

            (4)  Decizia (UE, Euratom) 2018/488 a Consiliului din 20 martie 2018 de numire a unui membru, propus de Regatul Danemarcei, în cadrul Comitetului Economic și Social European (JO L 81, 23.3.2018, p. 19).